आर्मी र पुलिस सेमिफाइनलमा 
त्रिभुवन आर्मी क्लब र नेपाल पुलिस क्लब संखुवासभाको खाँदबारीमा भइरहेको मुख्यमन्त्री कप राष्ट्रिय भलिबल प्रतियोगिताको सेमिफाइनलमा प्रवेश गरेको छ । 
संखुवासभा — त्रिभुवन आर्मी क्लब र नेपाल पुलिस क्लब संखुवासभाको खाँदबारीमा भइरहेको मुख्यमन्त्री कप राष्ट्रिय भलिबल प्रतियोगिताको सेमिफाइनलमा प्रवेश गरेको छ । पुलिस लिक चरणमा ८ अंकका साथ सेमिफाइनलमा पुगेको हो भने आर्मी ४ अंक ल्याउँदै सेमिफाइनलमा पुगेको हो । शुक्रबार हुने एपीएफ र सुदुरपश्चिमबीचको खेल भइसकेपछि मात्रै सेमिफाइनलमा पुग्ने अर्को टिमको टुंगो लाग्ने खेल संयोजक प्रवीण श्रेष्ठले बताए । प्रतियोगितामा बिभागीय टोलीसहित ८ टिम सहभागी छन् । वागमती र मधेस प्रदेश भने प्रतियोगितामा सहभागी भएनन् । प्रतियोगिताको आयोजना कोशी प्रदेश खेलकुद विकास बोर्ड विराटनगरले आयोजना गरेको प्रतियोगिताका विजेताले तीन लाख नगद र उपविजेताले १ लाख पचास हजार पाउने छन् । 